Paskutinis oro gurkšnis (2025 filmas)

Paskutinis oro gurkšnis () – 2025 m. išgyvenimo trileris, kurio režisierius – Alex Parkinson, o scenarijaus autoriai – A. Parkinson, Mitchell LaFortune ir David Brooks. Vaidina Woody Harrelson, Simu Liu, Finn Cole ir Cliff Curtis. Tai yra 2019 m. to paties pavadinimo dokumentinio filmo naratyvinis perdirbinys.

Lietuvos kino teatruose pasirodė 2025 m. kovo 7 d. ir sulaukė teigiamų kritikų vertinimų.

 Siužetas 
Siužetas pagrįstas realiais įvykiais. Naras priverstas kovoti su siautėjančia stichija, kad išgelbėtų savo komandos draugą, kuris įstrigo 100 metrų gylyje Šiaurės jūroje. Jo deguonies atsargų užteks tik 10 minučių, o pagalba iš išorės gali atvykti ne taip greitai.

 Vaidmenys 

 Aktorius – veikėjas

 Woody Harrelson – Duncan Allcock
 Simu Liu – David Yuasa
 Finn Cole – Chris Lemons
 Cliff Curtis – Andre Jenson
 Mark Bonnar – Craig
 MyAnna Buring – Hanna
 Bobby Rainsbury – Morag
 Josef Altin – Mike

 Filmo gamyba 
2022 m. gegužės mėn. paskelbta, kad Alex Parkinson režisuos savo 2019 m. dokumentinio filmo perdirbimą į naratyvinį filmą, kuriame pagrindinius vaidmenis atliks Woody Harrelson, Simu Liu ir Djimon Hounsou.

Pagrindiniai filmavimo darbai prasidėjo Maltoje 2023 m. gegužės 29 d. ir tęsėsi iki liepos 17 d., prie aktorių kolektyvo taip pat prisijungė Finn Cole.

2024 m. gegužės mėn. „Focus Features“ už 5 mln. JAV dolerių įsigijo filmo platinimo teises JAV, Prancūzijoje, Skandinavijoje, Australijoje, Naujojoje Zelandijoje, Kinijoje, Indonezijoje, Malaizijoje, Pietų Korėjoje ir Vietname, o „FilmNation Entertainment“ bendrai finansavo filmą ir rūpinosi tarptautiniu platinimu.

 Atsiliepimai 
Recenzijų suvestinėje „Rotten Tomatoes“ 79% iš 135 kritikų atsiliepimų yra teigiami. „Metacritic“, kuri naudoja svertinį vidurkį, remdamasi 33 kritikais, filmui skyrė 65 balus iš 100 galimų, o tai reiškia, kad vertinimai yra „iš esmės palankūs“.

 Nuorodos 



 Išnašos 

Kategorija:2025 filmai
Kategorija:JAV filmai
Kategorija:Jungtinės Karalystės filmai
Kategorija:Trileriai